ಕೇಮನ್ ದ್ವೀಪಗಳು, ಸ್ವಯಂ ಆಡಳಿತವಿಲ್ಲದ ಪ್ರದೇಶಗಳಲ್ಲಿ ವೊಂದಾದ ಅಂತಿಮ ಪ್ರದೇಶವೆಂದು ಇಪಾತ್ನಾಲ್ಕನೆಯ UN ವಿಶೇಷ ಸಮಿತಿಯಿಂದ ನಮೂದಿಸಲ್ಪಟ್ಟ, ಬ್ರಿಟಿಷರ ಸಮುದ್ರದಾಚೆಯ ಪ್ರದೇಶಗಳು. ಸ್ವದೇಶಿ ವ್ಯವಹಾರಗಳನ್ನು ನಿರ್ವಹಿಸಲು ಪ್ರತಿ ನಾಲ್ಕು ವರ್ಷಗಳಿಗೊಮ್ಮೆ ಹದಿನೈದು-ಸ್ಥಾನಗಳ ಶಾಸನಾಧಿಕಾರದ ಸಮಿತಿಯನ್ನು ಜನರಿಂದ ಆಯ್ಕೆ ಮಾಡಲಾಗುತ್ತದೆ. ಶಾಸನಾಧಿಕಾರದ ಸಮಿತಿಗೆ ಆಯ್ಕೆಯಾದ ಸದಸ್ಯರಲ್ಲಿ (MLAs), ಐದುಜನರನ್ನು ರಾಜ್ಯಪಾಲರ ಮುಖ್ಯಸ್ಥಿಕೆಯಲ್ಲಿ ಸಚಿವ ಸಂಪುಟದಲ್ಲಿ ಸರಕಾರದ ಮಂತ್ರಿಗಳಾಗಿ ಸೇವೆಸಲ್ಲಿಸಲು ಆರಿಸಲಾಗುತ್ತದೆ. ಮುಖ್ಯಮಂತ್ರಿ ಸರಕಾರದ ಮುಖ್ಯಸ್ಥರು.

ರಾಜ್ಯಪಾಲರನ್ನು ದೊರೆತನದ ಪ್ರತಿನಿಧಿಯಾಗಿ ಬ್ರಿಟಿಷ್ ಸರಕಾರದಿಂದ ನೇಮಿಸಲಾಗಿದೆ. ರಾಜ್ಯಪಾಲರಿಗೆ ಅನಿವಾರ್ಯವಾದರೆ ಸಂವಿದಾನದಲ್ಲಿ ಕಾಯ್ದಿರಿಸಲ್ಪಟ್ಟ ವಿಶೇಷ ಅಧಿಕಾರವನ್ನು ಬಳಸಿಕೊಂಡು ಕಾರ್ಯನಿರ್ವಹಿಸಬಹುದು. ಇವರು ದೇಶಕ್ಕೆ ಸಂಬಂಧಪಟ್ಟ ಎಲ್ಲಾ ಕಾನೂನುಗಳಿಗೆ ತಮ್ಮ ಹಸ್ತಾಕ್ಷರವನ್ನು ಮಾಡಬೇಕಾಗುತ್ತದೆ,ಇವುಗಳು ದೇಶದ ಹಿತಾಸಕ್ತಿಗೆ ಪೂರಕವಾಗಿವೆ ಎಂಬುದನ್ನು ಇವರು ಈ ಸಂದರ್ಬದಲ್ಲಿ ಖಚಿತಪಡಿಸುತ್ತಾರೆ. ಇತ್ತೀಚಿನ ದಿನಗಳಲ್ಲಿ, ರಾಜ್ಯಪಾಲರು ದೇಶದ ಆಡಳಿತ ನಡೆಸಲು ಸಚಿಸವ ಸಂಪುಟಕ್ಕೆ ಅವಕಾಶವನ್ನು ನೀಡಿದ್ದಾರೆ, ಮತ್ತು ಸಾರ್ವಜನಿಕ ಸೇವೆಗೆ ಸಂಬಂಧಪಟ್ಟ ಕೆಲಸಗಳು ಉಪರಾಜ್ಯಪಾಲರಿಂದ ನಡೆಸಲ್ಪಡುತ್ತವೆ, ಉಪರಾಜ್ಯಪಾಲರೆಂದರೆ, ರಾಜ್ಯಪಾಲರಿಗೆ ತಮ್ಮ ಕರ್ತವ್ಯವನ್ನು ಯಾವುದೇ ಕಾರಣಗಳಿಂದ ನಿರ್ವಹಿಸಲು ಸಾದ್ಯವಾಗದಿದ್ದಲ್ಲಿ ಇವರು ರಾಜ್ಯಪಾಲರಂತೆ ಕಾರ್ಯನಿರ್ವಹಿಸುತ್ತಾರೆ. ಕೇಮನ್ ದ್ವೀಪಗಳ ಈಗಿನ ರಾಜ್ಯಪಾಲರು ದುನ್ಕಾನ್ ಟೈಲೊರ್ ಮತ್ತು ಉಪರಾಜ್ಯಪಾಲರು ಗೌರವಾನ್ವಿತ ದೊನೊವನ್ ಎಬಾಂಕ್ಸ್.

ಇಬ್ಬರು ಅಧಿಕೃತ ಸದಸ್ಯರು ಮತ್ತು ಐದು ಆಯ್ಕೆಯಾದ ಸದಸ್ಯರುಗಳು ಸೇರಿ ಮಂತ್ರಿಮಂಡಲ ರಚನೆಯಾಗುತ್ತದೆ,ಇವರನ್ನು ಮಂತ್ರಿಗಳೆಂದು ಕರೆಯತ್ತಾರೆ; ಇವರಲ್ಲಿ ಒಬ್ಬರನ್ನು ಮುಖ್ಯಮಂತ್ರಿಯಾಗಿ ನಿಶ್ಚಯಿಸಲಾಗುತ್ತದೆ.

ರಾಜ್ಯಪಾಲರು ಮತ್ತು ಮುಖ್ಯ ಕಾನೂನು ಪ್ರತಿನಿಧಿಗಳಿಬ್ಬರು ಅಧಿಕೃತ ಸದ್ಯರುಗಳು. ಅವರು ರಾಜ್ಯಪಾಲರ ಶಿಪಾರಸಿನ ಮೂಲಕ ನೇಮಕಗೊಂಡವರು, ಮತ್ತು ಶಾಸನಸಭೆಯಲ್ಲಿ 2009ರ ಸಂವಿದಾನದ ಪ್ರಕಾರ ಸ್ಥಾನವನ್ನು ಪಡೆದಿರುತ್ತಾರೆ, ಆದರೆ ಅವರು ಮತ ಚಲಾಯಿಸುವಂತಿಲ್ಲ. 

ಕಛೇರಿಯ ಸ್ಥಾನಗಳಿಗೆ ಐದು ಮಂತ್ರಿಗಳನ್ನು ಆಯ್ಕೆಯಾದ ಹದಿನೈದು ವಿಧಾನಸಭೆಯ ಸದಸ್ಯರುಗಳಿಂದ ಆಯ್ಕೆ ಮಾಡಲಾಗುತ್ತದೆ. ಮಂತ್ರಿಗಳಲ್ಲಿ ಒಬ್ಬರಾದ, ಬಹುಮತ ಹೊಂದಿದ ಪಕ್ಷದ ನಾಯಕರನ್ನು ರಾಜ್ಯಪಾಲರು ಮುಖ್ಯಮಂತ್ರಿಗಳಾಗಿ ನೇಮಿಸುತ್ತಾರೆ.

ಮುಖ್ಯಮಂತ್ರಿಗಳನ್ನು ಸಂಪರ್ಕಿಸಿದ ನಂತರ, ರಾಜ್ಯಪಾಲರು ಜವಾಬ್ದಾರಿಗಳ ಖಾತೆಗಳನ್ನು ಮಂತ್ರಿಮಂಡಲದ ಪ್ರತಿಯೊಂದು ಸದಸ್ಯರುಗಳಿಗೆ ಹಂಚಿಕೊಡುತ್ತಾರೆ. ಸಮುದಾಯಿಕ ಜವಾಬ್ದಾರಿಕೆಗಳ ತತ್ವದಡಿಯಲ್ಲಿ ಎಲ್ಲಾ ಮಂತ್ರಿಗಳು ಶಾಸನಸಭೆಯಲ್ಲಿ ಸಚಿವ ಸಂಪುಟ ಕೈಗೊಂಡ ಯಾವುದೇ ತೀರ್ಮಾನವನ್ನು ಬೆಂಬಲಿಸಬೇಕಾಗುತ್ತದೆ.

ಸರಿಸುಮಾರು 80 ಇಲಾಖೆಗಳು,ವಿಭಾಗಗಳು ಮತ್ತು ಘಟಕಗಳು ಸರಕಾರದ ವ್ಯವಹಾರಗಳನ್ನು ನಿರ್ವಹಿಸುತ್ತವೆ, ಇವುಗಳೊಂದಿಗೆ ಅನೇಕ ಕಾನುನು ಹಾಗು ನೀತಿಗೆ ಸಂಬಂಧ ಪಟ್ಟ ಸಂಸ್ಥೆಗಳು ನಿಶ್ಚಿತ ಉದ್ದೇಶದೊಂದಿಗೆ ರಚಿಸಲ್ಪಟ್ಟಿವೆ, ಅವುಗಳೆಂದರೆ ಬಂದರು ನಿಗಮ, ಸಾರ್ವಜನಿಕ ವಾಯುಯಾನ ಇಲಾಖೆ, ವಲಸೆ ಇಲಾಖೆ, ಜಲ ಮಂಡಳಿ, ವಿಶ್ವವಿಧ್ಯಾಲಯದ ಕಾಲೆಜು ಮಂಡಳಿ, ರಾಷ್ಟ್ರೀಯ ಪಿಂಚಣಿ ಇಲಾಖೆ, ಮತ್ತು ಆರೋಗ್ಯ ವಿಮಾ ಇಲಾಖೆ. 

ಕೇಮನ್ ದ್ವೀಪಗಳ ರಕ್ಷಣೆಯು ಸಂಯುಕ್ತ ರಾಜ್ಯದ ಜವಾಬ್ದಾರಿ. ಉತ್ತಮವಾದ ಕೇಮನ್ ದ್ವೀಪಗಳ ಪೊಲೀಸ್ ಸೇವೆಯು ದೇಶದಲ್ಲಿ ರಕ್ಷಣಾ ಸೇವೆಗಳನ್ನು ಒದಗಿಸುತ್ತದೆ. ಕೇಮನ್ ದ್ವೀಪಗಳ ನೈನಿಕ ಕಾಲೇಜಿನ ವಿದ್ಯಾರ್ಥಿ ದಳಗಳು ಮಾರ್ಚ್ 2001ರಲ್ಲಿ ನಿರ್ಮಿಸಲ್ಪಟ್ಟಿವೆ.

2000ರಿಂದ ಅಲ್ಲಿದ್ದ ಎರಡು ಪ್ರಮುಖವಾದ ಅಧಿಕೃತ ರಾಜಕೀಯ ಪಕ್ಷಗಳು: ಯುನೈಟೆಡ್ ಡೆಮೊಕ್ರಟಿಕ್ ಪಾರ್ಟಿ (UDP) ಮತ್ತು ಪಿಪಲ್ಸ್ ಪ್ರೊಗ್ರೆಸ್ಸಿವ್ ಮುವ್‌ಮೆಂಟ್ (PPM). ರಾಜಕೀಯಪಕ್ಷಗಳ ಮಧ್ಯ ಪಕ್ಷಾಂತರ ನಡೆಯುತ್ತಿರುವಾಗ ಅನೇಕ ಅಭ್ಯರ್ಥಿಗಳು ಪಕ್ಷೇತರರಾಗಿ ಸಪರ್ಧಿಸಿ ಅಧಿಕಾರ ಪಡೆಯಲು ಪ್ರಯತ್ನಿಸುತ್ತಿದ್ದರು.

ಕಾಲೇಜ್‌ಗಳು ಮತ್ತು ವಿಶ್ವವಿದ್ಯಾಲಯಗಳು
ವಿದೇಶಾಂಗ ಸಂಬಂಧಗಳು
ಪ್ರವಾಸೋದ್ಯಮ
ಸರಕಾರ